CELEX: 32015R0803
Language: mt
Date: 2015-05-19 00:00:00
Title: Regolament ta' Implimentazzjoni tal-Kummissjoni (UE) 2015/803 tad-19 ta' Mejju 2015 dwar il-klassifikazzjoni ta' ċertu prodotti fin-Nomenklatura Magħquda

23.5.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/4
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/803
      tad-19 ta' Mejju 2015
      dwar il-klassifikazzjoni ta' ċertu prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tkun żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li tibbaża fuqha, parzjalment jew kollha kemm hi, jew li żżid xi subtaqsima magħha u li hija stabbilita b'dispożizzjonijiet speċifiċi tal-Unjoni, bil-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stipulati fil-kolonna (3) tal-istess tabella.
               
            
                  (4)
               
               
                  Jixraq jiġi previst li d-detentur tal-informazzjoni tariffarja vinkolanti li tinħareġ għall-merkanzija kkonċernata minn dan ir-Regolament u li ma tkunx konformi ma' dan ir-Regolament jista' jibqa' jinvokaha għal perjodu partikolari taż-żmien skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur minn meta jidħol fis-seħħ dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-19 ta' Mejju 2015.
         
            
               Għall-Kummissjoni,
            
            
               F'isem il-President,
            
            Heinz ZOUREK
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodott
                  
                  
                     Klassifikazzjoni
                     (il-Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett tal-plastik bl-għamla ta' ras ta' skeletru uman, li fih kważi 9 × 11 × 7 cm. Dan għandu dijodi li jemettu d-dawl (LEDs) iteptpu, jaħdmu bil-batterija u huma inkorporati fil-bokki tal-għajnejn tar-ras u jistgħu jinxtegħlu bi swiċċ fil-qiegħ tal-oġġett.
                     (Ara r-ritratt) (*)
                     
                  
                  
                     3926 40 00 
                  
                  
                     Il-klassifikazzjoni ssir skont ir-regoli ġenerali 1, 3(b) u 6 għall-interpretazzjoni tan-Nomenklatura Magħquda (GIR) u skont il-kliem tal-kodiċijiet NM 3926  u 3926 40 00 .
                     Dan l-oġġett ma jistax jiġi klassifikat bħala lampa tal-intestatura 9405 , għax primarjament mhux iddisinjat biex idawwal kamra, u lanqas mhu lampa speċjalizzata (ara wkoll in-Noti ta' Spjegazzjoni tas-Sistema Armonizzata għall-intestatura 9405 , (I), (1) u (3)).
                     Skont l-karatteristiċi oġġettivi tiegħu, l-oġġett mhux iddisinjat esklussivament bħala oġġett festiv (ara wkoll in-Noti ta' Spjegazzjoni tas-Sistema Armonizzata għall-intestatura 9505 ). Dan jista' jintuża bħala dekorazzjoni matul is-sena u għalhekk ma jistax jiġi klassifikat taħt l-intestatura 9505  bħala oġġett festiv.
                     L-oġġett magħmul minn komponenti differenti skont it-tifsira ta' GIR 3(b). Dan hu komponent tal-plastik bl-għamla ta' ras ta' skeletru uman u bl-LEDs li jaħdmu bil-batterija, li flimkien jifformaw entità sħiħa (ara wkoll l-HSEN tal-GIR 3(b), (IX)).
                     Minħabba l-karatteristiċi oġġettivi tiegħu, l-oġġett hu ddisinjat prinċipalment bħala tiżjin. It-tidwil hu biss effett addizzjonali li jżid mal-effett dekorattiv. Għalhekk, il-komponent tal-plastik bl-għamla ta' ras ta' skeletru uman hu l-komponent li lill-oġġett jagħtih il-karattru essenzjali tiegħu skont it-tifsira tal-GIR 3(b).
                     Għaldaqstant il-prodott għandu jiġi klassifikat taħt il-kodiċi NM 3926 40 00 , bħal prodotti oħra tal-plastik.
                  
               
            (*)  Ir-ritratt qed jingħata biss bħala informazzjoni.